http___www.tzzz.hr_mjesta_dugo-selo_uvod__1.xml
1.1 1.2 1.3 1.4
Dugo Selo – a town with a population of about 19,000, situated 23 km east of Zagreb, which for centuries developed at the crossroads. The history and culture of this region is intertwined with the name of St. Martin and with the Order of the Templar Knights. The wine-growing tradition has resulted in tourism events relating to wine, such as St. Vincent’s Day on Martin Breg, which marks the start of the year’s work in the vineyards, and St. Martin’s Day, the celebration of the “christening” of the wine. Dugo Selo Autumns – a cultural and entertainment event that lasts from the start of September to St. Martin’s Day on 11 November.
1.1 2.1 2.2 3.1 3.2 4.1 5.1 5.2 6.1 6.2 6.3 6.4 6.5 7.1 7.2 7.3 7.4 7.5 8.1 9.1 9.2 9.3 10.1 11.1 11.2
Općenito o Dugom Selu Grad Dugo Selo, koji se prostire na 51 četvornom kilometru čini 11 naselja (Dugo Selo, Andrilovec, Kopčevec, Kozinšćak, Leprovica, Lukarišće, Mala Ostrna, Velika Ostrna, Prozorje, Puhovo, Donje Dvorišće) u kojima živi 17.531 stanovnika. Ovaj se grad, 23 kilometra istočno od Zagreba, razvijao stoljećima uz križanje željezničkih pruga Zagreb-Koprivnica i Zagreb-Slavonski Brod. Prvi povijesni spomen grada seže u daleku 1209. godinu u kojoj kralja Andriju II. daruje «Terra Sancti Martini» – «Zemlju sv. Martina» u posjed Templarima. Povijest i kulturu ovog kraja obilježilo je ime sveca Martina, ali i viteški red Templara. Martinje je tako središnja turistička manifestacija u Dugom Selu, kada se mošt krsti u mlado vino, posjetitelji i građani vesele se tada na tradicijski način uz Kulturno umjetničko društvo «Preporod» koje bilježi 100 godina postojanja, ali i kroz zabavne i gastro sadržaje. U gastro ponudi za Martinje neizostavna je martinska guska s mlincima, te tradicijski kolači (gibanice i štrudle). Najstariji kulturno-povijesni spomenik u Dugom Selu je crkva sv. Martina, koja je i arheološki lokalitet, a podno crkve ponosno stoji kip sv. Martina, visok 7 metara izrađen u drvu, koji je u umanjenoj verziji službeni suvenir grada Dugog Sela. Vinogradarska tradicija ovog kraja, posebno prisutna na Martin Bregu rezultirala je i drugim turističkim manifestacijama vezanim uz vino, kao što su Vincekovo na Martin Bregu – turistička manifestacija kojom se obilježava početak radova u vinogradima, te Berba grožđa na Martin Bregu u kleti i vinogradu Turističke zajednice. Posjetitelji mogu doživjeti berbu grožđa oplemenjenu tradicijskim jelima koje priprema udruga žena, a berbu oplemenjuje i nezaobilazni KUD «Preporod» vinskim napjevima i pjesmama ovoga kraja. Jedna od važnih priredbi u Dugom Selu je izložba vina koja se održava u lipnju svake godine, također na Martin Bregu. Najopsežnija i najintenzivnija događanja u Dugom Selu su u jesen kada traju Dugoselske jeseni. Ta zbirna manifestacija ispunjena kulturnim, zabavnim, sportskim, edukativnim i drugim sadržajima, prilika je da posjetitelji upoznaju svo bogatstvo Dugog Sela, koje proizlazi iz ljudi, tj. svih gradskih udruga i institucija. Svi oni prezentiraju svoj rad i rezultate u Dugoselskim jesenima, a broj manifestacija raste neprestano kao što se povećava aktivnost naše zajednice. U jesenima se mogu vidjeti različite vrste sportskih sadržaja (posjetitelji mogu sudjelovati u biciklijadi, utrci građana, otvorenom prvenstvu stolnog tenisa i dr.), ali i Fišijada, brojne kulturne i tradicijske tematske izložbe koje uče našu djecu i posjetitelje o bogatoj povijesti kraja. Sve to upotpunjuje bogatstvo obrtništva i poduzetništva koje se na jednom mjestu može vidjeti na istoimenom sajmu uoči martinja. Na kraju, Dugo Selo morate posjetiti kako biste vidjeli prvu «Stopu sv. Martina» u Republici Hrvatskoj, postavljenu na staroj martinskoj crkvi – mala skulptura ali velikog značaja-obilježje i priznanje Vijeća Europe i Kulturnog centra Francuske , da grad Dugo Selo pripada Europskom kulturnom itinereru obilježenom stopama sv. Martina. Kako doći do nas U Dugo Selo stiže se putničkim vlakom s Glavnog Kolodvora u Zagrebu za samo dvadesetak minuta vožnje. Odlučite li se za automobil, na magistralnoj smo prometnici Zagreb- Bjelovar.